
Text rozhodnutia
Súd: Krajský súd Banská Bystrica Spisová značka: 3To/126/2015 Identifikačné číslo súdneho spisu: 6715010467 Dátum vydania rozhodnutia: 30. 11. 2015 Meno a priezvisko sudcu, VSÚ: JUDr. Slavoj Sendecký ECLI: ECLI:SK:KSBB:2015:6715010467.2 Uznesenie Predseda senátu Krajského súdu v Banskej Bystrici, JUDr. Slavoj Sendecký, v trestnej veci obžalovaného P. Z., pre prečin usmrtenia podľa § 149 ods. 1 Tr. zák. a iné, o späťvzatí odvolania obžalovaného P. Z., proti rozsudku Okresného súdu Zvolen zo dňa 20.08.2015 sp.zn. 4T/35/2015 takto r o z h o d o l : Podľa § 312 ods. 4 Tr. por. predseda senátu b e r i e späťvzatie odvolania obžalovaným P. Z. na vedomie. o d ô v o d n e n i e : Rozsudkom Okresného súdu vo Zvolene zo dňa 20.08.2015 sp.zn. 4T/35/2015 bol obžalovaný P. Z. uznaný za vinného z prečinu usmrtenia podľa § 149 ods. 1 Tr. zák. v jednočinnom súbehu s prečinom ublíženia na zdraví podľa § 157 ods. 1 Tr. zák. na tom skutkovom základe, ako je to uvedené v predmetnom rozhodnutí. Proti prvostupňovému rozhodnutiu podal v zákonom stanovenej lehote odvolanie obžalovaný P. Z.. Dňa 30.11.2015 bolo Krajskému súdu v Banskej Bystrici doručené späťvzatie odvolania P. Z. v celom rozsahu a navrhol, aby Krajský súd v Banskej Bystrici postupom podľa § 312 ods. 4 Tr. por. jeho späťvzatie odvolania vzal na vedomie. Podľa § 312 ods. 4 Tr. por. vzatie odvolania späť vezme uznesením na vedomie predseda senátu odvolacieho súdu a ak nebola vec doteraz tomuto súdu predložená, predseda senátu súdu prvého stupňa. Vzhľadom k tomu, že obžalovaný P. Z. vyhlásil, že odvolanie proti prvostupňovému rozsudku berie výslovne späť, predseda senátu odvolacieho súdu rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu sťažnosť nie je prípustná.

